ન્યૂઝ ડેસ્ક: વિધાનસભા ચૂંટણી માટે કોંગ્રેસ બાદ ભાજપે પણ હવે પોતાની અંતિમ યાદી જાહેર કરી દીધી છે. ભાજપે પોતાની આ યાદીમાં શિવરાજ સરકારના પ્રધાનનું નામ હટાવી દીધું છે. જેને કારણે પ્રદેશ ભાજપમાં ગરમાવો જોવા મળી રહ્યો છે. મ.પ્ર. ભાજપ સરકારના પ્રધાન કુસુમ મેહદેલનું પત્તુ કપાઈ ગયુ છે. કુસુમના બદલે પન્નાથી બૃઝેશ સિંહને ઉમેદવાર બનાવ્યા છે. આ પ્રધાને ટિકીટ માટે ભારે જહેમત ઉઠાવી હતી તેમની મહેનત કંઈ કામમાં ન આવી. આખરે આ પ્રધાનને નિરાશ થવાનો વારોો આવ્યો છે.